Ektor Kuper boshchiligidagi O`zbekiston milliy terma jamoasi birinchi mashg`ulotni o`tkazdi

Ektor Kuper boshchiligidagi O`zbekiston milliy terma jamoasi Toshkentda yig`in boshladi. 
Yig`inga jalb qilingan futbolchilar poytaxtimizdagi "Jar" stadionida birinchi mashg`ulotni o`tkazishdi. Dastavval, Kuper futbolchilar bilan birma-bir tanishib chiqdi. Keyin mashg`ulotlarga start berildi. 
Mashg`ulot davomida Ektor Kuperga uning yordamchilari Xose Karlos Fantagussi, Antonio Sarioglu va Mahmud Fayoz Muhammad yordam berishdi. 
Avvaliga futbolchilar engil chigalyozdi mashqlarini olib borishdi. Keyin futbolchilar pozisiyalariga ko`ra guruhlarga bo`linishdi. Har bir guruh bilan alohida mashq o`tkazildi. 
Darvozabonlar bilan "Nasaf"dan chaqirilgan murabbiy Denis Ivankov ishladi. Keyin futbolchilar maydonning yarmida ikkiga bo`lingan holda futbol o`ynashdi. Mashg`ulotdan keyin futbolchilar muz to`ldirilgan basseynga tushib, tiklanish mashqlarini davom ettirishdi.